als_Latn dik_Latn sag_Latn
E ftuar në emisionin e mëngjesit në “News 24”, Monika Kryemadhi i ka cilësuar si qesharake deklaratat se LSI nuk do të arrijë të qeverisë pas 25 qershorit. Ashtu si edhe Ilir Meta dje, Kryemadhi ka qenë e ashpër duke thënë se asnjë nuk do të guxojë të prekë votën. “Këto janë deklarata përveçse qesharake, edhe të vendosura në panik. Këto nuk e dëmtojnë aspak elektoratin. Jam e bindur se nuk do guxojë njeri jo vetëm të prekë votën e shqiptarëve, por edhe ta deformojë atë. Askush nuk mund t’i ndalë të rinjtë që duan ndryshim që të dalin nga kjo situatë”, është shprehur ndër të tjera Kryemadhi.
Gjithashtu, zv/kryetarja e LSI ka dhënë edhe një përgjigje për të gjithë kritikët e listave të Lëvizjes Socialiste për Integrim, duke thënë se të rinjtë kanë energjinë e duhur. “Njerëzit janë të lodhur nga politika, edhe vetë ne politikanët jemi të lodhur. Emra që kanë kandiduar disa herë, janë të lodhur edhe vetë. Po të shohësh fushatën e të rinjve, vihet re pozitiviteti që kanë, durimi e dëshira për të dëgjuar njerëzit dhe hallet që ata kanë.”
Ajo gjithashtu ka ironizuar me Edi Ramën dhe Lulzim Bashën kur tha se “Kurse dy partitë e vjetra, njëri kryetar flet për karrierën e vet, e tjetri sesi pi kafe.”/E.U, Tiranapost.al
Akuzat e Luan Ramës, opozitë e dështuar apo dezinformim?
Zëvendëskryetari i Lëvizjes Socialiste për Integrim Luan Rama publikoi sot një ...Lexo më shumë
als_Latn als_Latn als_Latn als_Latn als_Latn